Deg yixef-agi wis sin, ad d-nwali talɣiwin timaynutin i d-nufa deg umawal-a n waṭṭanen. Aṭas n ttawilat n usnulfu i yellan deg tutlayt. Dɣa Abdlaziz BERKAÏ1 deg tezrawtines ɣef umawal n tesnilsit, yessegza-d akk iberdan i sexdament tutlayin iwakken ad dsnulfunt awalen imaynuten. Acu kan yella usnulfu i d-yettasen iman-is deg tutlayt, meḥsub imawlan n tutlayt, am wawal amaziɣ «berbère» (Sb. 72), uwwin-t-id seg tentala tatergit, tacelḥit akked tmaziɣt n waṭlas alemmas, awal tilleli «liberté» (Sb. 75), uwwin-t-id daɣen seg tentala tatergit, awal tigreɣlant «international» (Sb. 75), uwwin-t-id seg tentala tamẓabit, wagi d wawal uddis,yella gar «entre, parmi» + isem aɣlan «pays, nation»…atg.